Държавен вестник, бр. 89, 2017 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  89
продукти по чл. 20, ал. 1, предоставят отстъпка 
по чл. 21, ал. 6 в размер 40 процента от съот­
ветния размер на ръста си за посочения период. 
Прогнозният размер на дължимата отстъпка 
се определя от НЗОК и се заплаща авансово 
от съответните притежатели на разрешение за 
употреба/техните упълномощени представите­
ли в срок до 15.11.2017 г.
(2) Сключените към датата на влизане в сила 
на наредбата договори за отстъпки по чл. 21, 
ал. 1, т. 1 остават в сила до 31.12.2017 г., като с 
допълнителни споразумения към тях се урежда 
авансовото предоставяне на отстъпки по ал. 1.
§ 11. Наредбата влиза в сила от деня на 
обнародването є в „Държавен вестник“ с из­
ключение на § 4 и 8, които влизат в сила от 
1 януари 2018 г. 
За министър:
Мирослав Ненков
8323
Наредба за изменение на Наредба № 4 от 2016 г. 
за определяне заболяванията и отклоненията, 
които застрашават живота и здравето на децата 
и учениците (ДВ, бр. 86 от 2016 г.)
§ 1. Заглавието се изменя така:
„Наредба № 4 от 2016 г. за заболяванията и 
отклоненията, при които не може да се заема 
длъжност на педагогически специалист“.
§ 2. В чл. 2, в текста преди т. 1 думите „ко­
ето застрашава живота и здравето на децата и 
учениците“ и запетаята след тях се заличават.
§ 3. В чл. 5 се правят следните изменения:
1. В ал. 1 думата „ежегодно“ се заличава.
2. Алинея 2 се изменя така:
„(2) Прегледът по ал. 1 се организира от 
работодателя.“
§ 4. Параграф 1 от преходните и заключи­
телните разпоредби се отменя.
За министър:
Лидия Нейчева
8210
МИНИСТЕРСТВО 
НА ИКОНОМИКАТА
НАРЕДБА № РД-04-01
от 27 октомври 2017 г.
за регистъра на лицата, които извършват 
дейности с дестилационни съоръжения 
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се определят условията 
и редът за:
1. регистриране на лицата, които извърш­
ват дейности с дестилационни съоръжения за 
производство на етилов алкохол, дестилати и 
спиртни напитки;
2. издаване на удостоверения за регистрация 
на лицата по ал. 1;
3. водене на регистъра по чл. 142а от Зако­
на за виното и спиртните напитки (ЗВСН) и 
вписването на данни за лицата, извършващи 
дейности с дестилационни съоръжения за 
производство на етилов алкохол, дестилати и 
спиртни напитки;
4. водене на документация и отчетност, 
свързани с контрола на дейности, извършвани с 
дестилационни съоръжения за производство на 
етилов алкохол, дестилати и спиртни напитки, 
и обмен на информация.
Г л а в а  в т о р а
РЕГИСТРИРАНЕ НА ЛИЦАТА, ИЗВЪРШ­
ВАЩИ ДЕЙНОСТИ С ДЕСТИЛАЦИОННИ 
СЪОРЪЖЕНИЯ ЗА ПРОИЗВОДСТВО НА 
ЕТИЛОВ АЛКОХОЛ, ДЕСТИЛАТИ И СПИРТ­
НИ НАПИТКИ
Чл. 2. (1) Внос, въвеждане на територията на 
страната, производство, продажба, предоставяне 
или предлагане на дестилационни съоръжения 
за производство на етилов алкохол, дестилати и 
спиртни напитки може да се извършва само от 
лица, регистрирани по Търговския закон, Закона 
за кооперациите или по законодателството на 
държава – членка на Европейския съюз, или 
на друга държава – страна по Споразумението 
за Европейското икономическо пространство, 
както и юридически лица, създадени въз основа 
на нормативен акт.
(2) Лицата по ал. 1 се вписват в регистър, 
който се води в Министерството на икономи­
ката, дирекция „Регистриране, лицензиране и 
контрол“.
(3) Регистърът се води по образец съгласно 
приложение № 1. Регистърът е публичен, под­
държа се в електронен вид и се публикува на 
интернет страницата на Министерството на 
икономиката. 
(4) Лица, които се вписани в регистъра по 
ал. 2, могат да продават или предоставят дес­
тилационни съоръжения за производство на 
етилов алкохол, дестилати и спиртни напитки на 
лица, регистрирани по Търговския закон, Закона 
за кооперациите или по законодателството на 
държава – членка на Европейския съюз, или 
на друга държава – страна по Споразумението 
за Европейското икономическо пространство, 
както и юридически лица, създадени въз основа 
на нормативен акт.
(5) Производители на етилов алкохол от 
земеделски произход, дестилати и спиртни на­
питки, които са вписани в регистъра по чл. 132, 
ал. 2 ЗВСН, могат да търгуват с дестилаци­
онни съоръжения за производство на етилов 
алкохол, дестилати и спиртни напитки, без 
да се вписват в регистъра по чл. 2, ал. 2, като 
писмено уведомяват за това Министерството 
на икономиката при условията на чл. 11.
Чл. 3. (1) При вписване в регистъра по чл. 2, 
ал. 2 се издава удостоверение от министъра на 
икономиката или от оправомощено от него 
длъжностно лице.